Hajrije Kraja

Hajrije Kraja (Stamboll, 20 gusht 1902/3 - Shkodër, 7 korrik 1991) ka qenë ndër arsimtaret e para të shkollave shtetërore shqiptare, veterane e arsimit shqiptar dhe e ëma e shkrimtarit Fadil Kraja.

 Biografia 
U lind në Stamboll, ku i ati Ahmet Beqi nga Kraja punonte bahçevan në Dolmabahçe. U arsimua së bashku me të motrën Sanijen në Robert College; familja u kthye në Shkodër më 1919. U martua me Myrto Krajën, i biri i një hoxhe. Më 1920 Haxhi Hafiz Abaz Golemi dhe Luigj Gurakuqi bien dakord me hoxhën që me pëlqimin e vet e reja e tij të japë mësim në të parë shkollë femërore shtetërore. Vitin e parë mësimet u zhvilluan në Xhaminë e Shaban Efendisë, Hajrija e mbuluar me perçe shkonte në shkollë me karrocë dhe nisi të njihej si hoxhanmi (hoxhë dhe hanëm, zonja mësuese). Tre vitet e para u dha mësim të pesë klasëve. Vitin e dytë shkollor u arrit të merrej një shtëpi me qira.

Më 1924 u bë drejtoreshë e shkollës femërore në lagjen Dudas të qytetit. Më 1928 organizoi në shkollën "Teuta" të parën ekspozitë të punëdores në shkallë vendi.

Pas çlirimit, hap më 1945 të parin kurs analfabetizmi me nënat dhe gratë e dëshmorëve të luftës. Më 1946 u emërua përgjegjëse e shtabit për zhdukjen e analfabetizmit në qarkun e Shkodrës. Për reputacionin e saj dhe përkushtimin në përhapjen e arsimit dhe diturisë, u zgjodh në Kongresin e parë të grave.

Ndërroi jetë më 7 korrik 1991.

 Nderime 
Është dekoruar me Urdhërin "Naim Frashëri" të Klasit I, si dhe me Urdhërin e Flamurit. Më 1995 i jepet titulli "Mësuese e merituar",

 Referime 

Kategoria:Njerëz të lindur në Stamboll
Kategoria:Lindje 1903
Kategoria:Vdekje 1991
Kategoria:Nxënës të Robert College
Kategoria:Njerëz nga Shkodra
Kategoria:Mësuese e merituar